CELEX: 52012JC0009
Language: lt
Date: 2012-04-16
Title: Bendras pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 765/2006 dėl ribojamųjų priemonių Baltarusijai

|
			
		
		
		52012JC0009
		
			Bendras pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 765/2006 dėl ribojamųjų priemonių Baltarusijai /* JOIN/2012/09 final - 2012/0092 (NLE) */
			
				
		
		
			
			   	AIŠKINAMASIS MEMORANDUMAS
(1)                   
2006 m. gegužės 18 d. Tarybos
reglamentu (EB) Nr. 765/2006 su pakeitimais nustatyta, kad įšaldomos
Baltarusijos Prezidento A. Lukašenkos ir tam tikrų
pareigūnų lėšos, asmenų, atsakingų už šiurkščius
žmogaus teisių pažeidimus arba pilietinės visuomenės ir
demokratinės opozicijos represiją, lėšos, taip pat asmenų
ir subjektų, kuriems A. Lukašenkos režimas palankus ar kurie jį
remia, pirmiausia asmenų ir subjektų, teikiančių
finansinę ir materialinę paramą šiam režimui, lėšos.
(2)                   
2012 m. balandžio … d. Tarybos sprendimu 2012/…
/BUSP Taryba nusprendė, kad reikėtų numatyti galimybę
taikyti lėšų įšaldymo išimtis, siekiant užtikrinti, kad
būtų galima leisti naudotis tam tikromis lėšomis arba
ekonominiais ištekliais oficialiais diplomatinių atstovybių,
konsulinių įstaigų arba tarptautinių organizacijų,
kurios pagal tarptautinę teisę naudojasi imunitetais, tikslais.
(3)                   
Ši priemonė patenka į Sutarties dėl
Europos Sąjungos veikimo taikymo sritį ir todėl jai
įgyvendinti būtina imtis reguliavimo veiksmų Sąjungos
lygiu, visų pirma siekiant užtikrinti, kad ekonominės veiklos
vykdytojai visose valstybėse narėse ją taikytų vienodai.
(4)                   
Sąjungos vyriausiasis įgaliotinis
užsienio reikalams ir saugumo politikai ir Europos Komisija siūlo
atitinkamai iš dalies pakeisti Tarybos reglamentą (EB) Nr. 765/2006.
2012/0092 (NLE)
Bendras pasiūlymas
TARYBOS REGLAMENTAS
kuriuo iš dalies keičiamas Reglamentas
(EB) Nr. 765/2006 dėl ribojamųjų priemonių Baltarusijai
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 215 straipsnį,
atsižvelgdama į 2012 m. balandžio
... d. Tarybos sprendimą 2012/.../BUSP, kuriuo iš dalies
keičiamas Tarybos sprendimas 2010/639/BUSP dėl ribojamųjų
priemonių tam tikriems Baltarusijos pareigūnams[1], 
atsižvelgdama į bendrą Sąjungos
vyriausiojo įgaliotinio užsienio reikalams ir saugumo politikai bei
Europos Komisijos pasiūlymą,
kadangi:
(1)       2006 m. gegužės 18 d.
Tarybos reglamentu (EB) Nr. 765/2006[2] nustatyta, kad įšaldomos Baltarusijos
Prezidento A. Lukašenkos ir tam tikrų pareigūnų lėšos,
asmenų, atsakingų už šiurkščius žmogaus teisių pažeidimus
arba pilietinės visuomenės ir demokratinės opozicijos
represiją, lėšos, taip pat asmenų ir subjektų, kuriems
A. Lukašenkos režimas palankus ar kurie jį remia, lėšos;
(2)       Sprendimu 2012/… /BUSP Taryba
nusprendė, kad reikėtų numatyti galimybę taikyti
lėšų įšaldymo išimtis, siekiant užtikrinti, kad būtų
galima leisti naudotis tam tikromis lėšomis arba ekonominiais ištekliais
oficialiais diplomatinių atstovybių, konsulinių įstaigų
arba tarptautinių organizacijų, kurios pagal tarptautinę
teisę naudojasi imunitetais, tikslais;
(3)       ši priemonė patenka
į Sutarties dėl Europos Sąjungos veikimo taikymo sritį ir
todėl jai įgyvendinti būtina imtis reguliavimo veiksmų
Sąjungos lygiu, visų pirma siekiant užtikrinti, kad ekonominės
veiklos vykdytojai visose valstybėse narėse ją taikytų
vienodai;
(4)       todėl Reglamentas (EB)
Nr. 765/2006 turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Reglamente (EB) Nr. 765/2006
įterpiamas 4b straipsnis:
„4b straipsnis
Nukrypdamos nuo 2 straipsnio,
II priede išvardytose interneto svetainėse nurodytos valstybių
narių kompetentingos valdžios institucijos tokiomis sąlygomis, kurias
jos laiko tinkamomis, gali leisti nutraukti tam tikrų lėšų arba
ekonominių išteklių įšaldymą arba leisti naudotis tam
tikromis lėšomis arba ekonominiais ištekliais, jeigu jos nustatė, kad
lėšos arba ekonominiai ištekliai reikalingi oficialiais diplomatinių
atstovybių, konsulinių įstaigų arba tarptautinių
organizacijų, kurios pagal tarptautinę teisę naudojasi
imunitetais, tikslais.“
2 straipsnis
Šis reglamentas įsigalioja kitą dieną
po jo paskelbimo Europos Sąjungos oficialiajame
leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje, 
                                                                       Tarybos
vardu
                                                                       Pirmininkas
[1]               OL L ..., 2012 4 ..., p. … .
[2]               OL L 134,
2006 5 20, p. 1.